ประกาศคณะกรรมการข้าราชการฝ่ายรัฐสภาประกาศคณะกรรมการข้าราชการฝ่ายรัฐสภาเรื่องแนวทางการประเมินผลการปฏิบัติงานของพนักงานราชการ[๑] เพื่อให้การประเมินผลการปฏิบัติงานของพนักงานราชการมีประสิทธิภาพโปร่งใส เป็นธรรมและมีมาตรฐานเป็นไปในแนวทางเดียวกันอาศัยอำนาจตามความในข้อ ๑๙ วรรคสอง ของระเบียบคณะกรรมการข้าราชการฝ่ายรัฐสภาว่าด้วยพนักงานราชการพ.ศ. ๒๕๔๘ คณะกรรมการข้าราชการฝ่ายรัฐสภา (ก.ร.) จึงเห็นควรกำหนดแนวทางการประเมินผลการปฏิบัติงานพนักงานราชการไว้ดังต่อไปนี้ข้อ ๑ ประกาศนี้เรียกว่า ประกาศคณะกรรมการข้าราชการฝ่ายรัฐสภาเรื่อง แนวทางการประเมินผลการปฏิบัติงานของพนักงานราชการข้อ ๒ การประเมินผลการปฏิบัติงานของพนักงานราชการต้องเป็นไปเพื่อประโยชน์ในการที่ส่วนราชการสังกัดรัฐสภาจะใช้เป็นเครื่องมือในการบริหารพนักงานราชการและนำผลการประเมินไปใช้เป็นข้อมูลประกอบการพิจารณาในเรื่องต่างๆแล้วแต่กรณี ดังนี้(๑) การเลื่อนค่าตอบแทน(๒) การเลิกจ้าง(๓) การต่อสัญญาจ้าง(๔) อื่นๆข้อ ๓ การประเมินผลการปฏิบัติงานของพนักงานราชการมี ๒ ประเภท ดังนี้(๑) การประเมินผลการปฏิบัติงานของพนักงานราชการทั่วไป(๒) การประเมินผลการปฏิบัติงานของพนักงานราชการพิเศษข้อ ๔ ให้ส่วนราชการสังกัดรัฐสภากำหนดหลักเกณฑ์และวิธีการประเมินผลการปฏิบัติงานภายใต้หลักการที่จะประเมินผลการปฏิบัติงานบนพื้นฐานของผลสำเร็จและผลสัมฤทธิ์ของงานโดยส่วนราชการสังกัดรัฐสภากำหนดตัวชี้วัดผลการปฏิบัติงานที่มีความชัดเจนข้อ ๕ การประเมินผลการปฏิบัติงานของพนักงานราชการทั่วไปให้ประเมินจากผลงานและคุณลักษณะในการปฏิบัติงานดังต่อไปนี้ โดยกำหนดให้มีสัดส่วนของผลงานไม่น้อยกว่าร้อยละ(ก) การประเมินผลงานให้พิจารณาจากองค์ประกอบ ดังนี้๑. ปริมาณงาน๒. คุณภาพงาน๓. ความทันเวลา(ข) การประเมินคุณลักษณะในการปฏิบัติงาน ส่วนราชการสังกัดรัฐสภาอาจกำหนดคุณลักษณะที่จำเป็นต่อการปฏิบัติงานได้ตามความเหมาะสมของลักษณะภารกิจและสภาพการปฏิบัติงานของพนักงานราชการในตำแหน่งต่างๆแบบประเมินผลการปฏิบัติงานของพนักงานราชการทั่วไปส่วนราชการสังกัดรัฐสภาอาจพิจารณาใช้ตามแบบแนบท้ายประกาศนี้ หรือปรับใช้ตามความเหมาะสมของลักษณะงานก็ได้ข้อ ๖ ให้ผู้บังคับบัญชาซึ่งเป็นผู้ประเมินแจ้งให้ผู้รับการประเมินทราบถึงเป้าหมายของการปฏิบัติงานตามตำแหน่งและงานที่รับผิดชอบทั้งนี้ ให้สอดคล้องกับข้อกำหนดการจ้างที่กำหนดในสัญญาจ้างข้อ ๗ ให้มีการประเมินผลการปฏิบัติงานของพนักงานราชการทั่วไปปีละ ๒ ครั้ง ตามปีงบประมาณ คือครั้งที่ ๑ ประเมินผลในช่วงการปฏิบัติงานระหว่างวันที่๑ ตุลาคม ถึง ๓๑ มีนาคมครั้งที่ ๒ ประเมินผลในช่วงการปฏิบัติงานระหว่างวันที่๑ เมษายน ถึง ๓๐ กันยายนข้อ ๘ ให้หัวหน้าส่วนราชการสังกัดรัฐสภาแต่งตั้งคณะกรรมการกลั่นกรองการประเมินผลการปฏิบัติงานประกอบด้วย(๑) หัวหน้าส่วนราชการสังกัดรัฐสภาหรือผู้ที่ได้รับมอบหมายเป็นประธาน(๒) หัวหน้าหน่วยงานที่มีพนักงานราชการทั่วไปปฏิบัติงานอยู่หรือผู้ที่ได้รับมอบหมายเป็นกรรมการ(๓) ผู้ปฏิบัติงานด้านการเจ้าหน้าที่ เป็นกรรมการและเลขานุการคณะกรรมการกลั่นกรองการประเมินผลการปฏิบัติงาน มีหน้าที่ในการกลั่นกรองการประเมินผลการปฏิบัติงานเพื่อให้เกิดความเป็นธรรมจากการใช้ดุลพินิจของผู้บังคับบัญชาหรือผู้ประเมินก่อนที่จะเสนอผลการประเมินต่อหัวหน้าส่วนราชการสังกัดรัฐสภาข้อ ๙ เมื่อเสร็จสิ้นการประเมินผลการปฏิบัติงานแต่ละครั้งให้ผู้บังคับบัญชาซึ่งเป็นผู้ประเมินแจ้งผลการประเมินให้พนักงานราชการทั่วไปผู้รับการประเมินทราบและให้คำปรึกษาแนะนำแก่พนักงานราชการทั่วไปเพื่อแก้ไขปรับปรุงการปฏิบัติงานให้ดียิ่งขึ้นข้อ ๑๐ พนักงานราชการทั่วไปผู้ใดซึ่งผู้บังคับบัญชาได้ประเมินผลการปฏิบัติงานแล้วมีค่าเฉลี่ยของผลการประเมินติดต่อกัน๒ ครั้งต่ำกว่าระดับดี ให้ผู้บังคับบัญชาทำความเห็นเสนอหัวหน้าส่วนราชการสังกัดรัฐสภาเพื่อพิจารณาสั่งเลิกจ้างต่อไปข้อ ๑๑ กรณีที่จะมีการต่อสัญญาจ้าง ให้นำผลการประเมินผลการปฏิบัติงานมาประกอบการพิจารณาในการต่อสัญญาจ้างโดยผู้ที่ได้รับการพิจารณาให้ต่อสัญญาจ้าง จะต้องมีผลการประเมินผลการปฏิบัติงานเฉลี่ยย้อนหลังไม่เกิน๔ ปี ไม่ต่ำกว่าระดับดี ทั้งนี้ ให้ผู้บังคับบัญชาทำความเห็นเสนอหัวหน้าส่วนราชการสังกัดรัฐสภาพิจารณาสั่งจ้างต่อไปข้อ ๑๒ การประเมินผลการปฏิบัติงานของพนักงานราชการพิเศษให้กำหนดหลักเกณฑ์และวิธีการประเมินผลการปฏิบัติตามแนวทางดังต่อไปนี้(๑) ให้หัวหน้าส่วนราชการสังกัดรัฐสภาและผู้รับผิดชอบงาน/โครงการร่วมกันประเมินผลการปฏิบัติงานของพนักงานราชการพิเศษ(๒) การประเมินผลการปฏิบัติงานของพนักงานราชการพิเศษให้ประเมินจากผลการปฏิบัติงานตามเป้าหมายและคุณลักษณะการปฏิบัติงานโดยสอดรับกับข้อตกลง/เงื่อนไขในสัญญาจ้าง ทั้งนี้โดยกำหนดให้มีสัดส่วนของผลงานไม่น้อยกว่าร้อยละ๘๐(๓) ให้ส่วนราชการสังกัดรัฐสภากำหนดระยะเวลาในการประเมินผลการปฏิบัติงานของพนักงานราชการพิเศษเป็นรายเดือนหรือเป็นระยะเมื่องาน/โครงการ ได้ดำเนินการสำเร็จไปแล้วร้อยละ ๒๕ ร้อยละ๕๐ ร้อยละ ๗๕ และร้อยละ ๑๐๐ หรืออื่น ๆ โดยเทียบเคียงกับเป้าหมายของงาน/โครงการข้อ ๑๓ ให้ส่วนราชการสังกัดรัฐสภาวางระบบการจัดเก็บผลการประเมินเพื่อนำไปใช้ตามวัตถุประสงค์ที่กำหนดไว้ในข้อ ๒ประกาศณ วันที่ ๑๖ มีนาคม พ.ศ. ๒๕๔๘โภคินพลกุลประธานก.ร.[เอกสารแนบท้าย]๑ตัวอย่างแบบประเมินผลการปฏิบัติงานพนักงานราชการทั่วไป๒ ตัวอย่างแบบประเมินผลการปฏิบัติงานพนักงานราชการพิเศษ(ดูข้อมูลจากภาพกฎหมาย)ชัชสรัญ/ผู้จัดทำ๒๐กันยายน ๒๕๔๘[๑]ราชกิจจานุเบกษา เล่ม ๑๒๒/ตอนพิเศษ ๘๑ ง/หน้า ๑๗/๑๐ กันยายน ๒๕๔๘